Liek obsahuje ivabradín. Používa sa na liečbu: symptomatickej stabilnej anginy pectoris (ktorá vyvoláva bolesť na hrudníku) u dospelých pacientov, ktorých srdcová frekvencia je vyššia alebo rovná 70 úderom za minútu. Používa sa u dospelých pacientov, ktorí netolerujú alebo nemôžu užívať lieky na srdce nazývané betablokátory. Používa sa tiež v kombinácii s betablokátormi u dospelých pacientov, ktorých stav nie je dostatočne kontrolovaný betablokátorom. chronického srdcového zlyhania u dospelých pacientov, ktorých srdcová frekvencia je vyššia alebo rovná 75 úderom za minútu. Používa sa v kombinácii so štandardnou liečbou, vrátane liečby betablokátormi, alebo ak sa liečba betablokátormi nemôže použiť, alebo nie je tolerovaná. Viac na adc.sk Použitie: Dávkovanie a dávkovacie schémy Odporúča sa, aby sa rozhodnutie začať alebo titrovať liečbu uskutočnilo s možnosťou postupných meraní srdcovej frekvencie, EKG alebo 24-hodinového ambulantného monitorovania. Symptomatická liečba chronickej stabilnej anginy pectoris Začiatočná dávka ivabradínu nemá prekročiť 5 mg 2x denne. Po 3-4 týždňoch liečby, ak je pacient stále symptomatický, ak je začiatočná dávka dobre tolerovaná a ak pokojová srdcová frekvencia ostáva nad 60 úderov za minútu, môže byť u pacientov užívajúcich 2,5 mg 2x denne alebo 5 mg 2x denne, dávka zvýšená na ďalšiu vyššiu dávku. Udržiavacia dávka nemá prekročiť 7,5 mg 2x denne. Ak počas 3 mesiacov od začatia liečby nenastane zlepšenie príznakov anginy, liečba ivabradínom sa má prerušiť. Liečba chronického srdcového zlyhania Liečba sa má začať len u pacientov so stabilným srdcovým zlyhaním. Zvyčajná odporúčaná úvodná dávka ivabradínu je 5 mg 2x denne. Po 2 týždňoch liečby sa dávka môže zvýšiť na 7,5 mg 2x denne, ak pokojová srdcová frekvencia je trvalo nad 60 úderov za minútu, alebo znížiť na 2,5 mg 2x denne, ak pokojová srdcová frekvencia je trvalo pod 50 úderov za minútu, alebo v prípade príznakov spojených s bradykardiou ako závrat, únava alebo hypotenzia. Ak je srdcová frekvencia medzi 50 a 60 úderov za minútu, dávka 5 mg 2x denne má byť zachovaná. Ak sa počas liečby srdcová frekvencia znižuje pod 50 úderov za minútu (úderov/min) v pokoji, alebo pacient má príznaky spojené s bradykardiou ako závraty, únava alebo hypotenzia, dávka sa musí titrovať nadol, vrátane najnižšej dávky 2,5 mg 2x denne. Liečba sa musí prerušiť, ak srdcová frekvencia ostáva pod 50 úderov/min alebo ak napriek zníženiu dávky pretrvávajú príznaky bradykardie. Starší pacienti Má sa zvážiť nižšia začiatočná dávka (2,5 mg 2x denne). Spôsob použitia Tablety sa majú užívať perorálne 2x denne, t.j. jedna tableta ráno a jedna tableta večer, počas jedla. Odporúča sa vyhnúť pitiu grepového džúsu. Tablety majú deliacu ryhu. Deliaca ryha iba pomáha rozlomiť tabletu, aby sa dala ľahšie prehltnúť a neslúži na rozdelenie na rovnaké dávky. Upozornenie Liek nesmú užívať ženy vo fertilnom veku, ktoré nepoužívajú účinnú antikoncepciu. Liek je kontraindikovaný počas tehotenstva a dojčenia. Bezpečnosť a účinnosť lieku u detí a dospievajúcich do 18 rokov neboli stanovené. O pacientoch s klírensom kreatinínu pod 15 ml/min nie sú k dispozícii žiadne údaje. Ivabradín sa má preto používať v tejto populácii s opatrnosťou. Pri použití ivabradínu u pacientov so stredne ťažkou poruchou funkcie pečene sa má postupovať opatrne. Liek je kontraindikovaný u pacientov s ťažkou poruchou funkcie pečene. Liek môže predĺžiť QT interval. Liek obsahuje laktózu. Ďalšie osobitné upozornenia sú uvedené v SPC (časť 4.4).